Microplophorus

Se systematisk inndeling

Microplophorus er en slekt av biller som hører til familien trebukker (Cerambycidae).

 Utseende 
Middelsstore (ca. 20 millimeter), gulbrune trebukker. Hannen har tynne, kamformede antenner. Fasettøynene er ganske store og litt utstående. Pronotum er bare litt bredere enn hodet og mye smalere enn dekkvingene, med rundede sider og tett, ullaktig behåring. Dekkvingene har rettvinklede "skuldre" og er parallellsidige, hver dekkvinge med to opphøyde ribber. Hunnen er betydelig større enn hannen og antennene er bare svakt kamformede.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt i det sørligste Sør-Amerika (Chile og Argentina).

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Meroscelisini Thomson, 1861
 Slekten Microplophorus Blanchard, 1851
 Microplophorus calverti Philippi, 1897
 Microplophorus magellanicus Blanchard, 1851
 Microplophorus penai Galileo, 1987

 Kilder 
 Liste over artene
 Prioninae of the World - Meroscelisini 

 Eksterne lenker 

 Bilde av Microplophorus calverti, hann

Kategori:Prioninae
Kategori:Biller formelt beskrevet i 1851
Kategori:Dyr formelt beskrevet av Charles Émile Blanchard